Averno

La Lago Averno aŭ Lago de Averno () estas kratera lago en la komunumo de Pozzuoli apud Napolo.

 Nomdeveno kaj mitologio 
maldekstra|eta|La lago Averno en pentraĵo de 1765
La nomo Avernus devenas el la greka ἄορνος ('sen birdoj'). Oni rakontas ke la kaŭzo estis gasoj eliĝantaj el la akvo.

La lago Averno kuŝas en malaktiva vulkana kratero, ekaperinta antaŭ 4000 jaroj. Laŭ la greka religio kaj poste la romia ĝi estis eniro al Submondo, reĝlando de la dio Plutono. Pro tiu kialo la romia infero (la Hadeso greka) nomiĝas ankaŭ Averno. La poeto Vergilio en la sesa libro de Eneado lokas apud tiu lago la mistika eniro de la Infero, kien la heroo Eneo devas iri (scrupea, tuta lacu nigro nemorumque tenebris VI, 238).

 Monumentoj kaj interesaĵoj 
Apud la lago estas la Templo de Apolono, la Antro de la Kumana Sibilo kaj la Groto de Coccejus, tunelo fosita de la Romiaj por militaj celoj inter la lago kaj Kumo.

 Vidu ankaŭ 
 Flegreaj Kampoj

Kategorio:Geografio de Italio
Kategorio:Provinco Napoli
Kategorio:Vulkanoj en Italio
Averno
Kategorio:Lokoj de la greka transmondo
Kategorio:Eneado
Kategorio:Krateraj lagoj